**Izziņa par atzinumos sniegtajiem iebildumiem**

Ministru kabineta rīkojuma projekts “Grozījumi Ministru kabineta 2021. gada 17. februāra rīkojumā Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – projekts)

**Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 2021. gada 29. aprīlī un 26. maijā |
|   |   |
| Saskaņošanas dalībnieki | Vairis Šantars, Finanšu ministrija |
|    |  |
|   |    |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas |
|    |  |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  Nav. |
|    |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Finanšu ministrija** |
| 1. | “1.1. atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi, – finansējumu, kas nepārsniedz 24 200 000 *euro*;”“1.2. atbalstam sabiedrībai ar ierobežotu atbildību "Bulduru Dārzkopības vidusskola", lai mazinātu ārkārtas situācijas negatīvo ietekmi, veicot infrastruktūras avārijas remontdarbus, kā arī nodrošinot atbilstošu un drošu mācību vidi skolas audzēkņiem un skolas darbības nepārtrauktību, – finansējumu, kas nepārsniedz 1 300 000 *euro*;”Anotācijas I sadaļa un III sadaļas 6.punkts. | Par rīkojuma projekta iekļautajiem grozījumiem, kas paredz atbalstu ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi, anotācijā sniegtais skaidrojums norāda, ka atbalsts ir nepieciešams, lai tai skaitā turpinātu 2020. gada ietvaros paredzētā atbalsta sniegšanu, kas tika piešķirts saskaņā ar Ministru kabineta 2020.gada 14.aprīļa noteikumiem Nr.219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219), jo atbalsta griestu dēļ daļa atbalsta pretendenti nesaņēma visu tiem aprēķināto atbalstu, bet atsevišķiem pretendentiem atbalsts netika izmaksāts līdz 2020. gada 31. decembrim saistībā ar dažādām juridiskām procedūrām. Norādām, ka tādā veidā mērķis tiek paplašināts, tomēr vienlaikus atbalsta kopējais apmērs pret šobrīd spēkā esošo apmēru, tiek samazināts. Ņemot vērā minēto, anotācijā nepieciešams skaidrot, kāpēc kopējais atbalsta apmērs ir samazināms, kādi apstākļi ir mainījušies pret sākotnējo situāciju, kā arī sniegt informāciju par precizēto atbalsta apmēra aprēķinu anotācijas III sadaļas 6.punktā. | **Ņemts vērā.**Rīkojumā projektā svītrots 1.2. apakšpunkts, kas paredzēja atbalstu SIA “Bulduru Dārzkopības vidusskola”, un attiecīgi precizēta anotācija.Rīkojuma projekts neparedz mainīt kopējo ar Ministru kabineta 2021. gada 17. februāra rīkojumu Nr. 96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr. 96) piešķirto budžeta apmēru Covid-19 krīzes seku mazināšanai un kapacitātes stiprināšanai lauksaimniecībā, proti, līdz 45 500 000 *euro*. Tomēr rīkojuma projektā no kopējā budžeta 45 500 000 *euro* paredzēts finansējums 25 500 000 *euro* apmērā atbalstam ražotājiem, arī primārajiem ražotājiem, lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, neizdalot konkrētas lauksaimniecības nozares, kā tas pašlaik ir noteikts MK rīkojumā Nr. 96.Projekta mērķis ir paredzēt atbalstu ne tikai cūkkopības un mājputnu nozarē, bet arī citām nozarēm, jo:1) gan Latvijas, gan eksporta lauksaimniecības un pārtikas tirgū joprojām ir spēkā dažādi ierobežojumi, kas saistīti ar Covid-19 izplatības mazināšanu, un tirgus tendences liecina, ka situācija saglabājas nestabila un jūtīga ne tikai cūkgaļas un mājputnu gaļas nozarē, bet arī liellopu audzēšanas un citās nozarēs (dārzkopības kultūru audzēšanas un zivsaimniecības). Tādējādi grozījumi rīkojuma projektā ļautu operatīvi rīkoties tirgus krīzes apstākļos;2) Zemkopības ministrijas aprēķini liecina, ka laikā no 2020. gada novembra līdz 2021. gada janvārim cūkkopības nozares ražotāju kopējie ieņēmumi bija samazinājušies par 36,1 % salīdzinājumā ar vidējo ceturkšņa rādītāju 2019. gadā. Nozares ražotāju kopējie ieņēmumi tiek aprēķināti kā kautuvēm Latvijā realizēto cūku vērtības un eksportēto dzīvo cūku (tostarp sivēnu) vērtības summa. Nozares ražotāju kopējo ieņēmumu izmaiņas aprēķina Zemkopības ministrija, izmantojot Centrālās Statistikas pārvaldes (turpmāk – CSP) datus par kautuvēs nokauto cūku skaitu un vidējo cenu (veidlapas LAL040m un LAC020m) un par eksportēto dzīvu cūku skaitu un vērtību (veidlapa ATD080m).Kopš š.g. marta situācija cūkkopības nozarē uzlabojas, kaut arī cenas joprojām ir zemākas nekā pagājušajā gadā: pēc Agroresursu un ekonomikas institūta (turpmāk – AREI) datiem, cūkgaļas (S un E klases) vidējās iepirkuma cenas Latvijā 2021. gada 26. aprīlī bija attiecīgi par 17,7% un 19,2% zemākas nekā pirms gada. Tādējādi 2021. gada februārī ieņēmumu samazinājums salīdzinājumā ar 2019. gada vidējo mēneša rādītāju, pēc Zemkopības ministrijas aprēķiniem, sasniedz 23 %, un šādu samazinājuma apmēru var prognozēt visam laikposmam no 2021. gada februāra līdz aprīlim.Turklāt, ievērojot prognozes par situācijas uzlabošanos kopumā gan ES, gan pasaulē saistībā ar Covid-19 izplatības samazināšanos un ierobežojumu pakāpenisku mazināšanu, patlaban var uzskatīt, ka līdz gada beigām cūkaudzētāju ieņēmumu samazinājums būs ievērojami mazāks, nekā tas bija laikā no 2020. gada novembra līdz 2021. gada janvārim. Tādējādi laikposmam no 2021. gada maija līdz jūlijam un laikposmam no augusta līdz septembri salīdzinājumā ar 2019. gada vidējo mēneša rādītāju tiek prognozēts, ka ieņēmumu samazinājums varētu sasniegt attiecīgi 7 un 5 procentus.Kopumā var prognozēt, ka, situācijai uzlabojoties, netiks izmantots viss piešķirtais finansējums, tādējādi finansējums cūkkopības nozarei var tikt samazināts no 14 500 000 *euro* uz 12 700 000 *euro*;3) mājputnu gaļas nozarē, pēc Zemkopības ministrijas aprēķiniem, ņemot vērā CSP un AREI datus, laikā no 2021. gada janvāra līdz martam salīdzinājumā ar tādu pašu laikposmu 2020. gadā ieņēmumi ir samazinājušies par 8 %. Savukārt olu ražošanas nozarē laikā no 2021. gada janvāra līdz martam salīdzinājumā ar tādu pašu laikposmu 2020. gadā ieņēmumi ir samazinājušies par 9 %. *Horeca* sektorā samazinājās pieprasījums pēc olām, tādēļ liels apjoms olu, kas paredzētas pārdošanai svaigā veidā, tiek novirzīts uz pārstrādi, kur to iepirkuma cena ir par 40 % zemāka. Saskaņā ar AREI datiem vistu olu iepirkuma cena 2021. gada martā salīdzinājumā ar 2020. gada martu ir samazinājusies: XL klases olām – par 13%, S klasēs olām par – 11% un M klases olām – par 1%.Saskaņā ar CSP datiem mazumtirdzniecības cenas vistas gaļai 2021. gada martā salīdzinājumā ar 2020. gada martu ir samazinājusies: vistas filejai – par 7 %, vistu stilbiem – par 11 %, bet vistai (veselam cālim) – par 2 %.Eksporta apjoms, pēc *Eurostat* datiem, svaigām olām un mājputnu gaļai 2020. gadā salīdzinājumā ar 2019. gadu ir samazinājies par aptuveni 11 milj. *euro*. 2020. gadā salīdzinājumā ar 2019. gadu būtiski ir samazinājies eksports: vistas gaļai – par 16 %, olām – par 23 %. Arī 2021. gadā ir novērojams būtisks eksporta samazinājums attiecībā pret 2020. gadu. Periodā no 2021. gada janvāra līdz martam salīdzinājumā ar atbilstošo periodu 2020. gadā vistas gaļas eksports samazinājās par 5 %, bet olām – par 87 %.Tajā pašā laikā saskaņā ar Latvijas Olu un putnu gaļas ražotāju asociācijas sniegto informāciju ir palielinājušās putnu barības izmaksas: sojai – par 27 %, kviešiem – par 42 %, eļļai – par 53 %. Tas ir lielākais izmaksu postenis kopējā izmaksu portfelī un putnu dzīvsvara kg ražošanas izmaksās veido 60 %. Pamatojoties uz informāciju, kas iegūta no Valsts ieņēmumu dienesta (turpmāk – VID) par mājputnu nozares uzņēmumiem, kuriem periodā no 2020. gada marta līdz 2021. gada martam neto apgrozījums samazinājies par 5 % vai 30%, tika aplēsts, ka nepieciešamais finansējums paredzētajam atbalstam nepārsniegs 9 350 000 *euro*. Tādējādi finansējums mājputnu nozarei var tikt samazināts no 11 000 000 *euro* uz 9 350 000 *euro;*4) Zemkopības ministrijas aprēķini liecina, ka liellopu nozarei laikā no 2020. gada oktobra līdz decembrim ieņēmumi ir samazinājušies par 9,1 % salīdzinājumā ar iepriekšējo trīs gadu vidējo rādītāju attiecīgajā laikposmā. Savukārt laikā no 2021. gada janvāra līdz februārim nozares ieņēmumi ir samazinājušies par 11,5 % salīdzinājumā ar iepriekšējo trīs gadu vidējo rādītāju attiecīgajā laikaposmā. Kopumā tas veido nozares ieņēmumu samazinājumu par 2 800 000 *euro*.Nozares ražotāju kopējie ieņēmumi tiek aprēķināti kā kautuvēm Latvijā realizēto liellopu vērtības un eksportēto dzīvo liellopu vērtības summa. Nozares ražotāju kopējo ieņēmumu izmaiņas aprēķina Zemkopības ministrija, izmantojot Centrālās Statistikas pārvaldes datus par kautuvēs nokauto liellopu skaitu un vidējo cenu (veidlapas LAL040m un LAC020m) un par eksportēto dzīvu liellopuskaitu un vērtību (veidlapa ATD080m).Ieņēmumu samazinājumu veicināja iepirkuma cenas kritumu pēc ierobežojumiem, kas tika ieviesti Covid-19 dēļ, kā arī pieprasījuma kritumu trešo valstu tirgū (tāpēc eksportējām mazāk dzīvnieku un samazinājās gaļas ražošana). Jāpiebilst, ka, pēc AREI datiem, laikposmā no 2020. gada oktobra līdz decembrim un no 2021. gada janvāra līdz februārim dzīvo liellopu cenas ir bijušas attiecīgi par 9 % un 1 % zemākas salīdzinājumā ar iepriekšējo trīs gadu vidējo rādītāju attiecīgajā laikposmā. Tas ir izskaidrojams arī ar to, ka saskaņā ar *Eurostat* datiem Latvijas dzīvo liellopu eksports uz svarīgajiem galamērķiem 2020. gadā atšķirībā no 2019. gada bija samazinājies: uz Lietuvu – par 10 %, uz Turciju – par 8 %.Tādējādi nozarei būtu jāparedz atbalsts 2 800 000 *euro* apmērā, lai mazinātu Covid-19 negatīvo ietekmi uz ražotāju finansiālo situāciju;5) dārzkopības kultūru audzēšanas un zivsaimniecības nozares uzņēmumi ir būtiski cietuši no pieprasījuma krituma *Horeca* sektorā. Pēc VID datiem, 183 šo nozaru uzņēmumiem laikposmā no 2020. gada 30. oktobra līdz 2021. gada martam neto apgrozījums ir samazinājies par vairāk nekā 15 %. Ņemot vērā neto apgrozījuma samazinājumu dārzkopības kultūru audzēšanas un zivsaimniecības nozarē, var prognozēt, ka nepieciešamais atbalsta apmērs ir aptuveni 650 000 *euro,* lai mazinātu Covid-19 negatīvo ietekmi uz ražotāju finansiālo situāciju.Par katru attiecīgo ierosināto rīkojuma projekta 1.1. apakšpunktā paredzēto atbalsta pasākumu lemtu Ministru kabinets normatīvajos aktos noteiktajā kārtībā. | Izdarīt Ministru kabineta 2021. gada 17. februāra rīkojumā Nr. 96 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 34. nr.) šādus grozījumus:1. Izteikt 1.1. apakšpunktu šādā redakcijā: "1.1. atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi, – finansējumu, kas nepārsniedz 25 500 000 *euro*;".2. Svītrot 1.2. apakšpunktu.Precizēta anotācijas I sadaļa un III sadaļas 6. punkts. |
| 2. | Anotācija I sadaļa. | Norādām, ka Finanšu ministrijā ir saņemti saskaņošanai arī attiecīgi Ministru kabineta noteikumu projekti par atbalstu cūkkopības nozarei, mājputnu nozarei un grozījumi MK noteikumos Nr.219, kuros atbalsta apmērs kopā pārsniedz rīkojuma projektā paredzēto apmēru atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi. | **Ņemts vērā.**Izvērtējot Finanšu ministrijas iebildumus, Zemkopības ministrija norāda, ka grozījumi Ministru kabineta 2020. gada 14. aprīļa noteikumos Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219), kas iesniegti Finanšu un Tieslietu ministrijām saskaņošanai 2020. gada 16. aprīlī, netiks virzīti tālāk.Tādējādi anotācijas I sadaļā svītrota informācija par nepieciešamajiem grozījumiem MK noteikumos Nr. 219, kuri paredzēja ar 2021. gadam pieejamo finansējumu nosegt atbalstu tiem pretendentiem, kas 2020. gadā nesaņēma visu tiem aprēķināto atbalstu noteikto atbalsta griestu dēļ saskaņā ar Eiropas Komisijas Paziņojumu par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Pagaidu regulējums). | Precizēta anotācijas I sadaļa. |
| 3. | Anotācijas I sadaļa. | Vēršam uzmanību, ka Valsts kontroles starpziņojumā “Zemkopības ministrijai piešķirto papildu līdzekļu valsts atbalstam lauksaimniecībai, lai mazinātu Covid-19 izplatības negatīvo ietekmi, pieprasījuma pamatojums un izlietojums” ir sniegta informācija, ka ar atbalsta pasākumiem, kas tika sniegti saskaņā ar MK noteikumiem Nr.219, ne tikai tika kompensēts noteiktais nozares ieņēmumu samazinājums, bet pat palielināti ieņēmumi salīdzinājumā ar attiecīgiem iepriekšējo gadu periodiem (piemēram, tika norādīts, ka pēc revidentu aplēses valsts atbalsts piena lopkopības nozarē par vismaz 7,3 milj. *euro* pārsniedza ieņēmumu samazinājuma apjomu). Ņemot vērā minēto, nepieciešams sniegt skaidrojumu, kāpēc ar rīkojumu projektu tiek paredzēts, ka daļa atbalsta būs sniedzama, veicot grozījumus MK noteikumos Nr.219, tādā veidā paredzot sniegt atbalstu pasākumiem, kas saskaņā ar iepriekš minēto Valsts kontroles ziņojumu savu mērķu ir sasnieguši un pat pārsnieguši. | **Ņemts vērā.**Izvērtējot Finanšu ministrijas iebildumus, grozījumi Ministru kabineta 2020. gada 14. aprīļa noteikumos Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219), kuri iesniegti Finanšu un Tieslietu ministrijām saskaņošanai 2020. gada 16. aprīlī, netiks virzīti tālāk.Tādējādi anotācijas I sadaļā svītrota informācija par nepieciešamajiem grozījumiem MK noteikumos Nr. 219, kuri paredzēja ar 2021. gadam pieejamo finansējumu nosegt atbalstu tiem pretendentiem, kas 2020. gadā nesaņēma visu tiem aprēķināto atbalstu noteikto atbalsta griestu dēļ saskaņā ar Pagaidu regulējumu. Attiecībā uz Valsts kontroles starpziņojumā “Zemkopības ministrijai piešķirto papildu līdzekļu valsts atbalstam lauksaimniecībai, lai mazinātu Covid-19 izplatības negatīvo ietekmi, pieprasījuma pamatojums un izlietojums” konstatēto, Zemkopības sniedz šādu informāciju:1) Zemkopības ministrijas aprēķini par nozaru ražotāju ieņēmumu izmaiņām laikposmos kopš Covid-19 izplatības liecina par ievērojamām svārstībām, īpaši liellopu audzēšanā: no 2020. gada aprīļa līdz jūnijam salīdzinājumā ar tādu pašu periodu iepriekšējos trīs gados ieņēmumu samazinājums bija 26,8 % (tajā pašā laikā ieņēmumi uz vienu liellopu samazinājās par 12 %). Arī cūkkopībā no 2020. gada jūlija līdz oktobrim salīdzinājumā ar tādu pašu periodu 2019. gadā ieņēmumu samazinājums bija 25,7 % (tajā pašā laikā ieņēmumi vidēji uz vienu nobarotu cūku samazinājās par 23 %);2) Zemkopības ministrijas aprēķini liecina, ka piena ražošanā ieņēmumu samazinājums laikā no 2020. gada aprīļa līdz jūnijam salīdzinājumā ar atbilstošo periodu iepriekšējos trīs gados sasniedza 9,1 % (cenai samazinoties par 7,2 %), bet laikā no 2020. gada jūlija līdz septembrim salīdzinājumā ar atbilstošo periodu iepriekšējos trīs gados – 7,7 % (cenai samazinoties par 7,3 %);3) Zemkopības ministrijas aprēķini liecina, ka liellopu ražošanā papildus jau iepriekšminētajam periodam ieņēmumu samazinājums laikā no 2020. gada jūlija līdz septembrim salīdzinājumā ar atbilstošo periodu iepriekšējos trīs gados bijis 5,2 % (tajā pašā laikā ieņēmumi uz 1 liellopu samazinājās par 12 %);4) Zemkopības ministrijas aprēķini liecina, ka cūkkopības nozarē papildus jau iepriekšminētajam periodam ieņēmumu samazinājums laikā no 2020. gada aprīļa līdz jūnijam salīdzinājumā ar tādu pašu periodu 2019. gadā bija 11,2 % (tajā pašā laikā ieņēmumi vidēji uz vienu nobarotu cūku samazinājās par 10 %). Turklāt attiecībā uz cūkkopības nozari Zemkopības ministrija vērš uzmanību, ka 2020. gada novembra beigās un decembra sākumā tika sasniegti vēsturiski zemākie cūkgaļas iepirkuma cenu līmeņi;5) Zemkopības ministrijas aprēķini, pamatojoties uz SUDAT datiem, liecina, ka gan piena ražošanā, gan liellopu audzēšanā saimniecību ieņēmumu samazināšanās par 5 % var samazināt saimniecību rentabilitāti pat par 89 %, būtiski apdraudot saimniecību finansiālo stabilitāti. Arī šo aspektu Zemkopības ministrija ņēma vērā, veidojot atbalsta nosacījumus. | Precizēta anotācijas I sadaļa. |
| 4. | 1.2. atbalstam sabiedrībai ar ierobežotu atbildību "Bulduru Dārzkopības vidusskola", lai mazinātu ārkārtas situācijas negatīvo ietekmi, veicot infrastruktūras avārijas remontdarbus, kā arī nodrošinot atbilstošu un drošu mācību vidi skolas audzēkņiem un skolas darbības nepārtrauktību, – finansējumu, kas nepārsniedz 1 300 000 euro; | Rīkojuma projektā iekļautie grozījumi paredz atbalstu SIA “Bulduru Dārzkopības vidusskola” (turpmāk – vidusskola), kas pēc būtības neatbilst sākotnējam atbalsta mērķim, kas paredzēts Ministru kabineta 2021.gada 17.februāra rīkojumā Nr.96, proti, Covid-19 krīzes seku mazināšanai un kapacitātes stiprināšanai lauksaimniecībā. Papildus no anotācijā sniegtās informācijas secināms, ka šis atbalsts plānots vidusskolas remontdarbu veikšanai, kas uzskatāms par ieguldījumu infrastruktūrā. Ņemot vērā minēto, uzskatām, ka atbalsts vidusskolai nav nodrošināms no Ministru kabineta 2021.gada 17.februāra rīkojumā Nr.96 rezervētajiem līdzekļiem. | **Ņemts vērā.**Rīkojumā projektā svītrots 1.2. apakšpunkts. | 1.2. apakšpunkts svītrots. |
| 5. | Anotācija I sadaļa, III sadaļas 6. punkts | Anotācijā norādīts, ka vidusskolas infrastruktūras uzturēšanai tiek izmantoti pašu ieņēmumi, kas Covid-19 ietekmē ir būtiski samazinājušies, vienlaikus nav sniegts pamatojums, kā tieši un kādā apmērā Covid-19 infekcijas izplatība ir ietekmējusi pašu ieņēmumu samazināšos. Vienlaikus norādām, ka šobrīd nevienai profesionālās izglītības iestādei, kā arī augstākās izglītības iestādei netiek kompensēta pašu ieņēmumu samazināšanās, attiecīgi vidusskola nav uzskatāma par izņēmumu šai pieejai. Turklāt vēršam uzmanību, ka no 2017.gada, kad vidusskola kļuva par kapitālsabiedrību, kurā visas kapitāla daļas pieder Latvijas Lauksaimniecības universitātei, kura ir Zemkopības ministrijas pārraudzībā, tai jau ir papildus piešķirts valsts budžeta finansējums 2,4 milj. *euro* dažādiem infrastruktūras uzlabojumiem | **Ņemts vērā.**Precizēta anotācijas I sadaļa un III sadaļas 6. punkts, svītrojot informāciju par atbalstu SIA “Bulduru Dārzkopības vidusskola”. | Precizēta anotācijas I sadaļa un III sadaļas 6. punkts. |
| 6. | 1.2. atbalstam sabiedrībai ar ierobežotu atbildību "Bulduru Dārzkopības vidusskola", lai mazinātu ārkārtas situācijas negatīvo ietekmi, veicot infrastruktūras avārijas remontdarbus, kā arī nodrošinot atbilstošu un drošu mācību vidi skolas audzēkņiem un skolas darbības nepārtrauktību, – finansējumu, kas nepārsniedz 1 300 000 euro;Anotācijas I sadaļa | Rīkojuma projektā un anotācijā norādīts, ka atbalsts vidusskolai nepieciešams, lai mazinātu ārkārtas situācijas negatīvo ietekmi, tomēr minētais pamatojums ir nekorekts, jo ārkārtas situācija nav radījusi nepieciešamību veikt vidusskolā remontdarbus, kam finansējums tiek pieprasīts. Ņemot vērā minēto, kā arī 5.iebildumā norādīto, uzskatām, ka jautājums par finansējumu vidusskolas remontdarbu veikšanai ir skatāms Ministru kabinetā ikgadējā valsts budžeta un vidēja termiņa budžeta ietvara likumprojektu sagatavošanas procesā, Zemkopības ministrijai iesniedzot prioritārā pasākuma pieteikumu. | **Ņemts vērā.**Rīkojumā projektā svītrots 1.2. apakšpunkts, kā arī precizēta anotācijas I sadaļa un III sadaļas 6. punkts, svītrojot informāciju par atbalstu SIA “Bulduru Dārzkopības vidusskola”. | 1.2. apakšpunkts svītrots.Precizēta anotācijas I sadaļa un III sadaļas 6. punkts. |
| 7. | Anotācijas I sadaļa un III sadaļas 6. punkts | Uzskatām, ka ar 2021. gadam pieejamo finansējumu nebūtu turpināma atbalsta sniegšana par 2020. gada ietvaros īstenotajiem atbalsta pasākumiem, kuriem atbalsts bija paredzēts par situāciju līdz 2020. gada 31. oktobrim, jo šāds atbalsts bija sniedzams no 2020. gadam pieejamā finansējuma, kas tika atbalstīts ar Ministru kabineta 2020. gada 17. aprīļa rīkojumu Nr. 200 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr. 200) un netika pilnā apmērā izmantots (pieejamais finansējums bija 45,5 milj. *euro*, no kuriem Zemkopības ministrija atbilstoši faktiskajai nepieciešamībai pieprasīja 37,6 milj. *euro*, t.sk. Ministru kabineta 2020. gada 14. aprīļa noteikumu Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219) izpildei pieejami bija 35,5 milj. *euro*, no kuriem Zemkopības ministrija atbilstoši faktiskajai nepieciešamībai pieprasīja 29,5 milj. *euro*). Attiecīgi nepiekrītam anotācijā sniegtajai argumentācijai, ka atbalstu nebija iespējams izmaksāt atbalsta griestu dēļ, jo MK rīkojumā Nr. 200 un MK noteikumos Nr. 219 bija iespējams ierosināt un virzīt izskatīšanai Ministru kabinetā nepieciešamos grozījumus, ko attiecībā uz MK noteikumiem Nr. 219 Zemkopības ministrija arī vairākkārt 2020. gada ietvaros veica, attiecīgi atbalsta griestu jautājumu bija iespējams novērst. Kā arī, ja atbalstu nebija iespējams izmaksāt nesakārtotu juridisku jautājumu dēļ, tad tas ir pietiekams pamats atbalsta nepiešķiršanai nevis atkārtotas situācijas izvērtēšanai pēc ilgāka laika. Vienlaikus Zemkopības ministrija pēc būtības anotācijā nav sniegusi atbildi par Valsts kontroles starpziņojumā “Zemkopības ministrijai piešķirto papildu līdzekļu valsts atbalstam lauksaimniecībai, lai mazinātu Covid-19 izplatības negatīvo ietekmi, pieprasījuma pamatojums un izlietojums” konstatēto par 2020.gada ietvaros izmaksāto atbalstu lauksaimniecībā, anotācijā tikai tiek norādīts, ka atbalsts par 2020. gada atbalsta pasākumiem tiks piešķirts tiem atbalsta pretendentiem, kuri varēs pierādīt, ka 2020. gadā saņemtais atbalsts nekompensē attiecīgā laika posma ieņēmumu samazinājumu. Ņemot vērā minēto, lūdzam atkārtoti pārskatīt paredzētos grozījumus rīkojuma projektā un precizēt anotācijā sniegto informāciju. | **Ņemts vērā.**Ar 2021. gadam pieejamo finansējumu netiks turpināta atbalsta sniegšana par 2020. gadā īstenotajiem atbalsta pasākumiem, kuriem atbalsts bija paredzēts par situāciju līdz 2020. gada 31. oktobrim.Tajā pašā laikā Zemkopības ministrija nepiekrīt Finanšu ministrijas norādei attiecībā uz Zemkopības ministrijas sniegto argumentāciju, ka atbalstu nebija iespējams izmaksāt pilnā apmērā griestu dēļ, jo MK rīkojumā Nr. 200 un MK noteikumos Nr. 219 bija iespējams ierosināt un virzīt izskatīšanai Ministru kabinetā nepieciešamos grozījumus.Zemkopības ministrija atkārtoti norāda, ka 2020. gadā Latvijas lauksaimniekiem piena, liellopu audzēšanas un cūkkopības nozarē tika piešķirts atbalsts ienākumu stabilizēšanai saskaņā ar Eiropas Komisijas Paziņojumu par pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (turpmāk – Pagaidu regulējums), tostarp paredzot, ka atbalsts jāpiešķir līdz 2020. gada 31. decembrim, bet ne vairāk kā 100 000 *euro* vienam atbalsta pretendentam primārajā lauksaimniecības ražošanā. Šo atbalsta griestu dēļ daļa atbalsta pretendentu nesaņēma visu tiem aprēķināto atbalstu, kopējai nesaņemtajai summai veidojot 6 561 597 *euro.*Eiropas Komisija 2021. gada 28. janvārī palielināja atbalsta griestus no 100 000 līdz 225 000 *euro* vienam atbalsta pretendentam, kā arī pagarināja pagaidu regulējuma darbības termiņu līdz 2021. gada 31. decembrim.Tādējādi Zemkopības ministrija nekādā gadījumā nevarēja ierosināt un virzīt izskatīšanai Ministru kabinetā nepieciešamos grozījumus MK rīkojumā Nr. 200 un MK noteikumos Nr. 219 2020. gada laikā, jo lēmums par atbalsta griestu palielināšanu tika pieņemts tikai 2021. gada 28. janvārī.Turklāt pēc tam, kad bija stājušies spēkā grozījumi Pagaidu regulējumā, Zemkopības ministrija 2021. gada 5. februārī, atbildot uz Finanšu ministrijas pieprasījumu, sniedza informāciju par to, ka plāno izmaiņas jau saskaņotajās valsts atbalsta shēmās, ievērojot Pagaidu regulējumu.Atbildi par Valsts kontroles starpziņojumā “Zemkopības ministrijai piešķirto papildu līdzekļu valsts atbalstam lauksaimniecībai, lai mazinātu Covid-19 izplatības negatīvo ietekmi, pieprasījuma pamatojums un izlietojums” konstatēto par 2020. gadā izmaksāto atbalstu lauksaimniecībā skatīt izziņas 3. punktā. | Precizēta anotācijas I sadaļa un III sadaļas 6. punkts. |
| 8. | Anotācijas III sadaļas 6. punkts. | Vēršam uzmanību, ka izziņas II sadaļas 1.punktā minētais Finanšu ministrijas iebildums ir ņemts vērā tikai daļēji, ņemot vērā, ka anotācijā nav sniegti detalizēti aprēķini par precizētā atbalsta apmēra 25 500 000 *euro* plānoto sadalījumu pa atbalsta jomām, attiecīgi lūdzam papildināt anotācijas III sadaļas 6.punktu ar attiecīgiem aprēķiniem. | **Ņemts vērā.** Precizēta informācija anotācijas I sadaļā un III sadaļas 6. punktā. Papildus izvērstu informāciju skatīt izziņas 1. punktā.Liellopu nozarei laikā no 2020. gada oktobra līdz decembrim nozares ieņēmumi ir samazinājušies par 9,1 % salīdzinājumā ar iepriekšējo trīs gadu vidējo rādītāju attiecīgajā laikaposmā. Savukārt laikā no 2021. gada janvāra līdz februārim nozares ieņēmumi ir samazinājušies par 11,5 % salīdzinājumā ar iepriekšējo trīs gadu vidējo rādītāju attiecīgajā laikaposmā. Tas kopumā veido nozares ieņēmumu samazinājumu par 2 800 000 *euro*.Pēc VID datiem, 183 dārzkopības kultūru audzēšanas un zivsaimniecības nozaru uzņēmumiem laikposmā no 2020. gada 30. oktobra līdz 2021. gada martam neto apgrozījums ir samazinājies par vairāk nekā 15 %. Aprēķinātais 15 % neto apgrozījuma samazinājums šo nozaru uzņēmumiem naudas izteiksmē ir aptuveni 650 000 *euro.*Kopš š.g. marta situācija cūkkopības nozarē uzlabojas, kaut arī cenas joprojām ir zemākas nekā pagājušajā gadā. Turklāt, ievērojot prognozes par situācijas uzlabošanos kopumā gan ES, gan pasaulē saistībā ar Covid-19 izplatības samazināšanos un ierobežojumu pakāpenisku mazināšanu, patlaban var uzskatīt, ka līdz gada beigām cūkaudzētāju ieņēmumu samazinājums būs ievērojami mazāks un netiks izmantotsviss piešķirtais finansējums. Tāpat arī mājputnu nozarē, pēc VID datiem, var prognozēt, ka netiks izmantots viss piešķirtais finansējums. Savukārt ņemot vērā identificētās problēmas un vajadzības liellopu, dārzkopības kultūru audzēšanas un zivsaimniecības nozarēs, finansējums cūkkopības nozarei var tikt samazināts no 14 500 000 uz 12 700 000 *euro* unmājputnu nozarei – no 11 000 000 uz 9 350 000 *euro* (piemērojot proporcionālu samazinājumu). | Precizēts anotācijas I sadaļa un III sadaļas 6.punkts. |
| 9.  | Izdarīt Ministru kabineta 2021. gada 17. februāra rīkojumā Nr. 96 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 34. nr.) grozījumu un izteikt 1.1. apakšpunktu šādā redakcijā:"1.1. atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi, – finansējumu, kas nepārsniedz 25 500 000 *euro*;". | Ņemot vērā, ka rīkojuma projekts paredz izteikt 1.1.apakšpunktu jaunā redakcijā, t.sk. apvienojot atbalstu cūkkopības nozarei un mājputnu nozarei vienā atbalsta summā, lūdzam rīkojuma projektu papildināt ar punktu, kas paredz svītrot Ministru kabineta 2021.gada 17.februāra rīkojuma Nr.96 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.2.apakšpunktu. | **Ņemts vērā.**Projekts precizēts, paredzot svītrot 1.2. apakšpunktu. | Izdarīt Ministru kabineta 2021. gada 17. februāra rīkojumā Nr. 96 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2021, 34. nr.) šādus grozījumus:1. Izteikt 1.1. apakšpunktu šādā redakcijā: "1.1. atbalstam ražotājiem lauksaimniecības, zivsaimniecības un pārtikas nozarē, tostarp cūkkopībā un mājputnu ražošanā, lai mazinātu Covid-19 izplatības negatīvo ietekmi, – finansējumu, kas nepārsniedz 25 500 000 *euro*;".2. Svītrot 1.2. apakšpunktu. |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dace Freimane

|  |
| --- |
| (par projektu atbildīgās amatpersonas vārds un uzvārds) |
| Tirgus un tiešā atbalsta departamenta Tirgus kopējās organizācijas nodaļas vadītāja |
| (amats) |
| 29151413 |
| (tālruņa un faksa numurs) |
| Dace.Freimane@zm.gov.lv |
| (e-pasta adrese) |